รัฐบาลไทย-ข่าวทำเนียบรัฐบาล-แม่บ้านมหาดไทยเมืองปากน้ำโพ ขับเคลื่อนการสร้างความมั่นคงทางอาหารอย่างต่อเนื่อง ภายใต้แนวคิด "ผู้นำต้องทำก่อน" มุ่งมั่นเสริมสร้างทักษะให้กับเด็กและเยาวชน ปลูกผักปลอดสารพิษรับประทาน
วันอาทิตย์ที่ 7 มกราคม 2567
07/01/2567
แม่บ้านมหาดไทยเมืองปากน้ําโพ ขับเคลื่อนการสร้างความมั่นคงทางอาหารอย่างต่อเนื่อง ภายใต้แนวคิด "ผู้นําต้องทําก่อน" มุ่งมั่นเสริมสร้างทักษะให้กับเด็กและเยาวชน ปลูกผักปลอดสารพิษรับประทาน
แม่บ้านมหาดไทยเมืองปากน้ําโพ ขับเคลื่อนการสร้างความมั่นคงทางอาหารอย่างต่อเนื่อง ภายใต้แนวคิด "ผู้นําต้องทําก่อน" มุ่งมั่นเสริมสร้างทักษะให้กับเด็กและเยาวชน ปลูกผักปลอดสารพิษรับประทาน ทําให้ทุกครัวเรือนมีอาหารอุดมสมบูรณ์อย่างยั่งยืน
วันนี้ (7 ม.ค. 67) นางวราภรณ์ เสริมภักดีกุล ประธานแม่บ้านมหาดไทยจังหวัดนครสวรรค์ เปิดเผยว่า ชมรมแม่บ้านมหาดไทยจังหวัดนครสวรรค์ ได้น้อมนําแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ "ทางนี้มีผล ผู้คนรักกัน" มาขับเคลื่อนการสร้างความมั่นคงทางอาหารอย่างต่อเนื่อง เพื่อเป็นการลดค่าใช้จ่ายให้ประชาชน ทําให้ประชาชนในทุกครัวเรือนสามารถพึ่งพาตนเองได้ โดยมีอาหารสําหรับบริโภคอย่างเพียงพอและมีคุณภาพ ได้รับประทานผักที่ปลอดสารพิษ ซึ่งจังหวัดนครสวรรค์ ภายใต้การนําของนายทวี เสริมภักดีกุล ผู้ว่าราชการจังหวัดนครสวรรค์ มีแนวคิด "ผู้นําต้องทําก่อน" เริ่มจากให้หัวหน้าส่วนราชการปลูกพืชผักสวนครัวทําเป็นต้นแบบ อีกทั้งส่งเสริมให้สถานศึกษา ศูนย์พัฒนาเด็กเล็ก ได้เสริมสร้างทักษะความรู้การปลูกพืชผักสวนครัวปลอดสารพิษให้กับเด็กและเยาวชน รวมถึงการอนุรักษ์สิ่งแวดล้อม การคัดแยกขยะ การจัดทําถังขยะเปียกลดโลกร้อน ขับเคลื่อนตามเป้าหมายการพัฒนาที่ยั่งยืน (SDGs) ตามที่กระทรวงมหาดไทยโดยผู้ว่าราชการจังหวัดได้ประกาศเจตนารมณ์ร่วมกับองค์การสหประชาชาติ "76 จังหวัด 76 คํามั่นสัญญา เพื่อการพัฒนา เพื่อความเท่าเทียม" โลกนี้เพื่อเรา และเพื่อประเทศไทยที่ยั่งยืน
นางวราภรณ์ เสริมภักดีกุล ประธานแม่บ้านมหาดไทยจังหวัดนครสวรรค์ กล่าวว่า จังหวัดนครสวรรค์ได้ร่วมกับชมรมแม่บ้านมหาดไทยจังหวัดนครสวรรค์ จัดกิจกรรมโครงการ "หนูน้อยปลูกผักสวนครัว เพื่อสร้างความมั่นคงทางอาหาร” ณ ศูนย์พัฒนาเด็กเล็กองค์การบริหารส่วนตําบลเขาชนกัน (ศพด.อบต.เขาชนกัน) อําเภอแม่วงก์ จังหวัดนครสวรรค์ ตามแนวทางการจัดกิจกรรมเตรียมประสบการณ์บูรณาการเรียนรู้เพื่อเสริมสร้างคุณลักษณะอยู่อย่างพอเพียง ตามหลักสูตรการศึกษาปฐมวัยของสถานศึกษาสังกัดองค์กรปกครองส่วนท้องถิ่น เพื่อให้เด็กมีความปลอดภัยด้านการรับประทานอาหารและเสริมสร้างสุขนิสัยที่ดีในการเลือกรับประทานอาหารที่ดีมีประโยชน์และรู้จักรับผิดชอบสิ่งแวดล้อมรอบตัวอย่างมีคุณภาพ โดยมุ่งเน้นให้เด็กมีความรู้เรื่องอาหารปลอดภัย การเพาะปลูกพืชผักแบบปลอดสารพิษ ผ่านกิจกรรมการเรียนรู้เชิงรุก (Active Learning) สร้างความตะหนักในเรื่องของอาหารที่ปลอดภัยต่อการบริโภค และการเพาะปลูกที่เป็นมิตรต่อสิ่งแวดล้อม โดยเลือกปลูกผักสวนครัวที่ใช้ปรุงอาหารเป็นประจําทุกวัน "ปลูกทุกอย่างที่กิน กินทุกอย่างที่ปลูก" สามารถลดรายจ่ายให้กับครัวเรือน มีคลังอาหารที่อุดมสมบูรณ์ มีสารอาหารครบถ้วนไว้รับประทาน อีกทั้งยังมีการถ่ายทอดการจัดทําถังขยะเปียกลดโลกร้อน ซึ่งนอกจากจะสามารถนํามาใช้ประโยชน์เป็นปุ๋ย ยังสามารถช่วยลดการปล่อยก๊าซเรือนกระจกสู่ชั้นบรรยากาศที่เป็นปัญหาก่อให้เกิดโลกร้อนอีกด้วย
"นอกจากนี้ ชมรมแม่บ้านมหาดไทยจังหวัดนครสวรรค์ยังได้ลงพื้นที่เยี่ยมชมแปลงปลูกพืชผักสวนครัว "บ้านพักนายอําเภอ" นางสาวสุวัชรี ศรีกําพี้ นายอําเภอลาดยาว ตามโครงการเสริมสร้างความมั่นคงทางอาหาร น้อมนําแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” โดยการปลูกผักสวนครัวในพื้นที่ว่าง และขยายผลโครงการ “ทางนี้มีผล ผู้คนรักกัน” ทุกครัวเรือน พร้อมทั้ง ร่วมกันรณรงค์ส่งเสริมการจัดทําถังขยะเปียกลดโลกร้อน สําหรับทิ้งอาหารในชีวิตประจําวัน และบริหารจัดการขยะตั้งแต่ต้นทาง ส่งเสริมให้ข้าราชการ พนักงาน และเจ้าหน้าที่ รู้จักการคัดแยกขยะตามหลัก 3Rs คือใช้น้อย ใช้ซ้ํา และนํากลับมาใช้ใหม่ ตามโครงการ "ครอบครัวมหาดไทย ใส่ใจสิ่งแวดล้อม" ซึ่งได้น้อมนําหลักปรัชญาของเศรษฐกิจพอเพียงมาพัฒนาทักษะและศักยภาพของข้าราชการ พนักงานราชการ ลูกจ้าง และเจ้าหน้าที่ ให้ครอบคลุมทุกมิติการดํารงชีวิตอย่างเป็นมิตรกับสิ่งแวดล้อม ส่งต่อสิ่งแวดล้อมที่ดี ขับเคลื่อนเป้าหมายเพื่อการพัฒนาที่ยั่งยืน (SDGs)" นางวราภรณ์ฯ กล่าวเพิ่มเติม
นางวราภรณ์ เสริมภักดีกุล ประธานแม่บ้านมหาดไทยจังหวัดนครสวรรค์ กล่าวในช่วงท้ายว่า ชมรมแม่บ้านมหาดไทยจังหวัดนครสวรรค์มีความมุ่งมั่นในการขับเคลื่อนสร้างความมั่นคงด้านอาหาร ต่อยอดและขยายผลนํานโยบายของกระทรวงมหาดไทย และสมาคมแม่บ้านมหาดไทย ในการ “บําบัดทุกข์ บํารุงสุข” พี่น้องประชาชน ควบคู่กับการอนุรักษ์สิ่งแวดล้อม รักษาความสะอาด บ้านเมืองน่าอยู่ ทําให้ลูกหลานเด็กและเยาวชนมีสิ่งแวดล้อมที่ดี ทําให้ทุกพื้นที่ทุกชุมชนในจังหวัดนครสวรรค์ พี่น้องประชาชนทุกคนมีคุณภาพชีวิตที่ดีอย่างยั่งยืน
#กระทรวงมหาดไทย #WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife #ดินดีน้ําสมบูรณ์เกื้อกูลชีวิต
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน